burgasdotpro/wikipedia huggingface dataset:
SBV Excelsior

SBV Excelsior je holandský futbalový klub z Rotterdamu, v súčasnosti hrajúci v Eredivisie. 
Jeho domovským stánkom je Stadion Woudestein. Od roku 1996 do leta 2015 bol parterským klubom Feyenoordu. Feyenoord posielal klubu finančnú podporu a hráčov na hosťovania, prípadne voľný prestup.
História.
Klub bol založený 23. júla 1902 partiou kamarátov z Kralingenu. V tom čase bol jedným z mála klubov, ktoré boli založené robotníkmi – dovtedy bol futbal skôr elitným športom. Zápasy hral na súčasnom Woudesteine, s prestávkami v roku 1907, kedy hral na Afrikaanderplein a od 1922 do 1939, kedy hral na na športovom ihrisku Toepad.
V roku 1930 sa klubu podarilo prebojovať do finále KNVB Cupu, kde sa stretli s Feyenoordom. Feyenoord vyhral 1–0 a oplatil tak Excelsioru prehru 5–0 spred troch rokov v turnaji "Zilveren Bal". 
Excelsior sa v polovici 50. rokov trápil s financiami – sčasti kvôli ubúdajúcej návštevnosti, ale aj odmietavému postoju KNVB voči vyplácaniu platieb za futbal. Iniciatívy za vyriešenie sporu sa chytil práve Excelsior s vtedajším predsedom Henkom Zonom a členom predstavenstva Aadom Libregtsom. Títo sa pokúsili presvedčiť predsedu asociácie Hansa Hopstera, s podporou riaditeľov Feyenoordu, Sparty a ADO Den Haagu, na vznik profesionálneho futbalu v Holandsku. V auguste 1954 bol prijatý návrh a KNVB zafinancovala vznik tejto udalosti. 
Nielen v tomto ohľade sa "Kralingeri" stali priekopníkmi holandského profesionálneho futbalu. Boli tiež prvým klubom, ktorý mal v roku 1958 na štadióne krytú tribúnu. Neskôr, v roku 1974, boli prvým tímom, ktorý mal na dresoch reklamné logo. Reklama bola proti vtedajším pravidlám a tak sa na dresoch objavilo len písmeno „A“, ktoré bolo prezentované ako odkaz na „Áčko“ (prvý tím), ale v skutočnosti odkazovalo na spoločnosť Akai, ktorá patrila hlavnému sponzorovi Robovi Albersovi. KNVB sa to po dvoch zápasoch rozhodla zakázať. Reklama na dresoch bola povolená až v roku 1982. Logo spoločnosti Akai bolo na dresoch Excelsioru až do roku 2000.
V 90. rokoch sa Excelsior dostával z finančnej tiesne a pod vedením predsedu Martina Huntera bol na tom stále lepšie a lepšie. Dôležitými krokmi bola modernizácia štadiónu a prehĺbenie spolupráce s Feyenoordom. Táto myšlienka spolupráce však nebola nová – už v roku 1979 existovala podobná dohoda medzi vtedajším predsedom Excelsioru Jaapom Bontenbalom a riaditeľom Feyenoordu Peterom Stephanom. K oficiálnemu podpisu dohody došlo v roku 1996. 
Súčanosť.
V roku 2010 sa Excelsioru podarilo postúpiť do Eredivisie cez Spartu Rotterdam v postupovom/zostupovom play-off. Tím bol zložený hlavne z hosťujúcich hráčov z Feyenoordu a viedol ho bývalý tréner mládeže vo Feyenoorde Alex Pastoor. 
V sezóne 2011/2012 však skončil na poslednom mieste tabuľky a zostúpil do Eerste Divisie. Späť medzi elitu sa dostal v roku 2014.
Excelsior

Excelsior môže byť:
Kvalifikácia na Majstrovstvá Európy v americkom futbale 2018

Kvalifikácia na Majstrovstvá Európy v americkom futbale 2018 bola európska kontinentálna kvalifikácia v americkom futbale mužov, ktorú organizuje IFAF Europe. Zúčastnilo sa jej 16 európskych družstiev, ktoré súťažili o 2 postupové miestapostúpili víťazi 3. kola na záverečný turnaj. Kvalifikácia prebiehala od 30. augusta 2015 do 2017.
IFAF Europe v roku 2015 zmenila systém súťaží, keď namiesto doterajších výkonnostných kategórií zaviedla niekoľkokolovú kvalifikáciu na hlavné kontinentálne podujatie.
Priamy postup.
Priamo postúpili družstvo hostiteľskej krajiny a 3 najlepšie družstvá z Majstrovstiev Európy 2014:
Výsledky.
3. kolo.
Tretie kolo sa malo konať v roku 2017, ale zápasy boli zrušené pre rozkoly vnútri svetovej federácie "(IFAF Paríž" vs. "IFAF New York"). Kým pôvodny plán organizovať ME v Nemecku bol podporovaný vedením IFAF Paríž, vedenie IFAF New York podporilo organizáciu turnaja vo Fínsku a kvalifikovaniu až 3 družstiev (vypadlo pôvodne priamo kvalifikované Nemecko) z 3. kvalifikačného kolaDánska, Švédska a Spojeného kráľovstva. Ďalší účastník 3. kolaTaliansko napísal v marci 2018 protestný list, no neuspel.
Frank Capra

Frank Capra, rodným menom Francesco Rosario Capra, (* 18. máj 1897, Bisacquino, Taliansko† 3. september 1991, La Quinta, Kalifornia, USA) bol taliansko-americký filmový režisér. 
Narodil sa v sicílskej obci Bisacquino ako najmladší zo siedmich súrodencov. V roku 1903 s rodinou odišiel do USA. Usadili sa v Los Angeles. Po dokončení štúdií pôsobil v americkej armáde. 
Svoj prvý film natočil už v roku 1915, ale výraznejšie sa filmu začal venovať až v druhej polovici dvadsiatych rokov. Medzi jeho filmy patria napríklad "It Happened One Night" (1934), "Mr. Smith Goes to Washington" (1939) a "Život je krásny" (1946) . Je trojnásobným držiteľom Oscara za najlepšiu réžiu.
Majstrovstvá sveta FIFA vo futsale 2016

Majstrovstvá sveta FIFA vo futsale 2016 bol v poradí 8. turnaj majstrovstiev sveta FIFA vo futsale, ktoré organizuje Medzinárodná futbalová federácia (FIFA). Konal sa v dňoch od 10. septembra1. októbra 2016 v troch kolumbijských mestách: Bucaramanga, Cali a Medellín, za účasti 24 tímov. Nováčikom podujatia bola až štvorica družstiev: Azerbajdžan, Mozambik, Uzbekistan a Vietnam. 
Titul získala , ktorá vo finálovom stretnutí zvíťazila nad . Zlatá Argentína i bronzový získali svoju prvú medailu. Titulobhajujúca skončila už v osemfinále.
Výber organizátora.
FIFA dostala ponuku organizovať MS 2016 od šiestich krajín: Česko, Francúzsko, Irán, Kolumbia, Portoriko a Španielsko, pričom 4 krajiny svoju ponuku neskôr stiahli. Ostali iba kandidatúry Česka a Kolumbie, z ktorých exekutíva FIFA vybrala v máji 2013 ako víťaza kandidatúru Kolumbie. Zápasy sa odohrajú v troch dejiskách: Coliseo El Pueblo, Coliseo Bicentenario a Coliseo Iván De Beodut, hoci pôvodne sa rátalo so štyrmi dejiskami.
Nasadenie do výkonnostných košov.
Družstvá boli nasadené do výkonnostných skupín podľa rebríčka pozostávajúceho z dosiahnutých výsledkov na predchádzajúcich piatich turnajoch majstrovstiev sveta (výsledky na novších turnajoch boli zvýhodňované) a kontinentálnych šampionátoch nasledovne:
Pozn: Číslo v zátvorke udáva umiestnenie vo svetovom rebríčku k 3. septembru 2016.&lt;br&gt;
Vyžrebovanie družstiev do skupín prebehlo 19. mája 2016.
V jezírkách

V jezírkách je národná prírodná pamiatka, ktorá bola vyhlásená 17. decembra 1987 s účinnosťou od 1. januára 1988. Dôvodom ochrany je najbohatšia polabská lokalita červenohlava močiarneho.
Popis oblasti.
V lokalite je jedno trvalé jazierko a dve plytké terénne depresie, v priebehu roka nepravidelne zaplnené vodou. Okrem už spomínaného červenohlava močiarneho rastie v mieste prstnatec pleťový, hrdobarka cesnaková alebo žltuška žltá. V tôňach žije viac ako 10 druhov vážok, z obojživelníkov kunka červenobruchá a hrabavka škvrnitá. Vo východnej časti lokality hniezdi kaňa močiarna.
Sanitár

Sanitár (staršie pomenovanie ošetrovateľ) je pomocný zdravotnícky pracovník, ktorý je spôsobilý vykonávať sanitárske činnosti v zdravotníckych zariadeniach, zariadeniach prírodných liečebných kúpeľov a zariadeniach sociálnych služieb.
Sanitár je riadnym členom ošetrovateľského tímu, jeho činnosti riadi službukonajúca sestra, priamym nadriadeným sanitára je staničná alebo vedúca sestra oddelenia prípadne kliniky.
Charakteristika povolania.
Povolanie na Slovensku môže vykonávať pracovník po absolvovaní ročného učebného odboru na strednej zdravotníckej škole. Štúdium prebieha iba v externej forme a je bezplatné. Štúdium je ukončené záverečnou skúškou, ktorá sa skladá z dvoch častí: praktickej (v zdravotníckom zariadení) a teoretickej.
Kompetencie.
Odborné zručnosti.
Dezinfekcia a sterilizácia zdravotných pomôcok, upratovanie zdravotníckych zariadení, umývanie a dezinfekcia nádob a náradia, manipulácia s biologickým materiálom v zdravotníckom zariadení, dovoz stravy, jej ohrievanie a rozdeľovanie chorým v zdravotníckom zariadení, príprava lôžka pre pacientov, manipulácia s lôžkami, manipulácia s telami zomretých, prevoz pacientov na pojazdných kreslách a ležadlách na vyšetrenie.
Registrácia povolania.
Na Slovensku je pre každého zdravotníckeho pracovníka pre výkon povolania povinná registrácia v príslušnej komore. Pracovníci v povolaní sanitár, sa registrujú v Slovenskej komore medicínsko-technických pracovníkov.
Kvalifikácia na Majstrovstvá Európy v basketbale mužov 1963

Kvalifikácia na Majstrovstvá Európy v basketbale mužov 1963 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Organizovala sa prvýkrát, pretože sa rozhodlo o presne stanovenom počte družstiev na záverečnom turnaji (16) a záujem o účasť bol väčší. Zúčastnilo sa jej 8 družstiev, 7 európskych a jedno africké, ktoré súťažili o 3 postupové miesta na finálový turnaj. Kvalifikácia prebiehala od 9. decembra 1962 do 11. mája 1963. 
Priamy postup.
Priamo postúpili družstvo hostiteľskej krajiny a 12 najlepších družstiev z Majstrovstiev Európy 1961:
Výsledky.
Skupina B.
Pozn: Pôvodne sa v tejto skupine malo predstaviť aj , ale na poslednú chvíľu sa z kvalifikačného turnaja odhlásilo.
Zákazník

Zákazník (niekedy aj "klient" alebo "kupujúci") je príjemca statkov, služieb, produktov alebo nápadov, ktoré získava od predajcu, obchodníka alebo dodávateľa za peňažnú alebo inú hodnotovú odplatu. Zákazník môže, ale nemusí byť súčasne spotrebiteľom, pretože tieto dva pojmy sú odlišné, hoci bývajú často zamieňané. Kým zákazník si tovar "kupuje", spotrebiteľ ho aj "používa".
Hypermarket

Hypermarket je samoobslužná veľkokapacitná a maloobchodná predajňa so širokou ponukou potravinárskeho a nepotravinárskeho tovaru pod jednou strechou, s predajnou plochou väčšou ako 2 500 metrov štvorcových. Kvôli svojej značnej rozlohe sú hypermarkety bežne umiestňované do predmestí či za mesto, kde sú dostupné autom.
Zásady prevádzkovania hypermarketov.
Rast životnej úrovne, vybavenosť obyvateľstva automobilmi a zvyšujúca sa cena pozemkov v strede miest boli podnetom pre zakladanie hypermarketov na okraji miest od 60. rokov 20. storočia. Pri každom hypermarkete bolo postavené veľké parkovisko, bol ponúkaný ďaleko bohatší sortiment, než mohli poskytnúť predajne menšie a navyše pod jednou strechou. V konkurenčnom prostredí hypermarkety nasadzovali nižšie ceny, možnosť veľkého (napríklad týždenného) rodinného nákupu potravinárskeho aj ostatného tovaru. Mimo predajne vlastného hypermarketu je v objekte občerstvenie a menšie špecializované predajne, mnohokrát aj služby. Predajné plochy hypermarketov sú od 2 500 do 25 000 metrov štvorcových.
Okúň branzino

Okúň branzino alebo ostriež morský (iné, netaxonomické a obchodné názvy: ostriež európsky, morčiak európsky, morský ostriež, morský okúň, okúň morský, morský vlk; lat. "Dicentrarchus labrax", staršie: "Morone labrax, Labrax lupus, Perca sinuosa" a iné ) je dravá morská ostriežotvará ryba z čeľade Moronidae.
Opis.
Okúň branzino má na hlave cykloidné šupiny. Jeho ústa sú široké a vysúvateľné. Zadný okraj žiabrového viečka je jemne zúbkovaný, spodný okraj má silné dopredu smerujúce zúbky. Chrbtové plutvy (tvrdé lúče): 8 – 10; chrbtové plutvy (mäkké lúče): 12 – 13; análne plutvy (tvrdé lúče): 3; análne plutvy (tvrdé lúče): 10 – 12.
Rozšírenie.
Okúň branzino žije vo vodách východného Atlantiku. Je rozšírený od severného Nórska až po Maroko a ďalej na Kapverdy až do Senegalu. Známy je aj zo Stredozemného a Čierneho mora. Chýba v Baltskom, Barentsovom, Bielom a Kaspickom mori.
Význam.
Okúň branzino je vysoko cenená športová ryba. Pre svoje mäso ho v Stredomorí chovajú aj na špecializovaných farmách.
Delphine Records

Delphine Records alebo Delphine Productions je francúzske hudobné vydavateľstvo založené v roku 1976 Paulom de Sennevillom, Olivierom Toussaintom.
V roku 1976 hudobný skladateľ a hudobný producent Paul de Senneville a skladateľ, spevák a producent Olivier Toussaint
založili hudobné vydavateľstvo. Pomenovanie dostalo po prvej dcére Paula De Sennevilleho - Delphine . Delphine Productions patrí do skupiny "Delphine Group", ktorá predstavuje 15 firiem, tie sa zaoberajú rôznou čiinosťou.
Oblát (dieťa)

Oblát bolo dieťa darované rodičmi kláštoru. Slovo oblát pochádza z latinského oblatus - „odovzdaný, darovaný“.
"Rodičia sa pri oblácii písomne zaviazali, že sa zriekajú nároku na svoje dieťa a že ich potomok stráca nárok na dedičstvo. Dedičský podiel malého obláta zvyčajne získal kláštor, v ktorom bol umiestnený."
Obláti sa často vyskytovali v reholi sv. Benedikta. Pápeži Klement III. a Celestín III. rozhodli, že súhlas oblátov má prednosť pred rozhodnutím rodičov a tak táto prax po šiestich storočiach zanikla. Bolo to aj vplyvom vzniku univerzít a katedrálnych škôl.
Morský vlk

Morský vlk môže byť:
Oblát

Oblát môže byť:
Letisko Hontianske Nemce

Letisko Hontianske Nemce je letisko na letecké práce nachádzajúce sa v blízkosti Hontianskych Nemiec.
Poloha.
Nachádza sa južne od Hontianskych Nemiec a Domaník a severne od Medovariec a Rykynčíc.
Charakteristika.
Spevnená vzletová a pristávacia dráha má dĺžku 400 a šírku 12 m. V súčasnosti je letisko bez pravidelných liniek. Letisko je využívané najmä na práce v poľnohospodárstve, lesníctve a vodnom hospodárstve.
Songkjunkwan sukchändul

Songkjunkwan sukchändul (; hanča: 成均館緋聞; ; slov. doslovne: "Songkjunkwanský škandál") je juhokórejský historický seriál o dievčati, ktoré sa prezlieklo za chlapca a navštevuje Songkjunkwan, najvyššiu vzdelávaciu inštitúciu počas dynastie Čoson, kam ženy chodiť nesmeli. Námetom sa stal najpredávanejší román z roku 2007, "Životy songkjunkwanských konfuciánskych učencov" (), ktorého autorkou je Čong Un-kwol. Seriál režíroval Kim Won-sok, scenár napísala Kim Tchä-hi a hlavných predstaviteľov stvárnili Pak Min-jong, Pak Ju-čchon, Ju A-in a Song Čung-ki. Vysielal sa v pondelky a utorky o 21:55 na stanici KBS2 od 30. augusta do 2. novembra 2010.
Dej.
Dej je zasadený v ére, keď spoločnosť ženám nedovoľovala sa vzdelávať. Kim Jun-hi (Pak Min-jong) sa prezlečie za svojho brata Kim Jun-sika, aby finančne zabezpečila svoju rodinu. Prechádza radom rôznych výpomocných prác, hlavne v miestnom kníhkupectve, až kým nedostane ponuku zvýšiť svoje príjmy. V prestížnom Songkjunkwane má byť náhradníčkou na blížiacich sa prijímacích skúškach, čo je však nezákonné. Prichytí ju pri tom bezúhonný I Son-čun (Pak Ju-čchon), ktorý sám neskôr uzná jej talent a dokonca ju povzbudzuje, aby sa na univerzitu zapísala. Tam musí znášať nekonečné huncútstva staršieho študenta Ku Jong-hu (Song Čung-ki), zmieriť sa s neustálymi výkyvmi nálad svojho spolubývajúceho Mun Čä-sina (Ju A-in), vyhýbať sa problémom s prísnym študentským prezidentom Ha In-suom (Čon Tchä-su), ustrážiť svoje tajomstvo, a to všetko popri tom, ako sa snaží držať svoje rastúce city k I Son-čunovi na uzde.
Ohlas.
Seriál si získal pomerne zapálenú fanúšikovskú základňu, ktorá úplne nezodpovedala skromnej sledovanosti. Jeho kult popularity sa prejavil skôr veľmi vysokou on-line aktivitou na oficiálnej internetovej stránke a obľúbenom portáli DC Inside, počtom pozretí na webovej stránke KBS, ale aj počtom predaných DVD nosičov a OST albumov. Pôvodný soundtrack obsahujúci skladbu skupiny JYJ, ktorej členom je aj Pak Ju-čchon, zaznamenal v priebehu niekoľkých týždňov viac ako 110 000 predaných kópií.
Kinoverzie.
Seriál bol upravený do verzie, ktorá sa premietala v japonských kinách od 6. do 9. mája 2011 ako súčasť festivalu "Dokimeki☆Ikemen Festival". Pri príležitosti prvého výročia upravila kórejská káblová televízia QTV seriál na dvojhodinový film, ktorý odvysielala 10. septembra 2011.
Sesang odiedo omnun čchakhan namča

Sesang odiedo omnun čchakhan namča (; ; slov. doslovne: "Dobrý muž, ktorého na tomto svete nenájdeš") je juhokórejský seriál z roku 2012. V hlavných úlohách sa predstavili Song Čung-ki, Mun Čchä-won a Pak Si-jon. Je to temná, ale aj romantická melodráma o zrade, ktorú vysielala stanica KBS2 každú stredu a štvrtok o 21:55, a to od 12. septembra do 15. novembra 2012.
Dej.
Chytrý a nádejný študent medicíny Kang Ma-ru (Song Čung-ki) bol hlboko zaľúbený do svojej o trochu staršej susedy a televíznej reportérky Han Čä-hi (Pak Si-jon). Lenže keď sa Čä-hi začne zhoršovať situácia a zúfalo sa snaží uniknúť chudobe, stretne muža, ktorý všetko zmení. Kvôli bohatému generálnemu riaditeľovi, ktorý jej ponúka život v pohodlí, sa Ma-ruovi otočí chrbtom a pred láskou uprednostní peniaze.
Strašná zrada zanechá Ma-rua úplne zlomeného a neostane len pri hneve. Ma-ru sa zmení na úplne iného človeka. Po niekoľkých rokoch má teraz 30, pracuje ako barman a gigolo a už viac nie je tým „dobrým chlapcom“. Raz stretne So Un-gi (Mun Čchä-won), mladú bohatú dedičku, ktorá je pripravovaná na prevzatie otcovho konglomerátu. Je chladná, vypočítavá, vyzná sa v biznise a otec ju vychovával tak, aby nikdy nikomu neukázala svoje city. Ma-ru v nej však vzbudzuje zvedavosť, až na neho nakoniec nevie prestať myslieť.
Ma-ru sa rozhodne využiť ju v svojich plánoch, ako sa pomstiť Čä-hi, ale Un-gi sa do neho zaľúbi. Práve keď sa o ňu začne úprimne zaujímať, zistí Un-gi pravdu a rozídu sa. Lenže autonehoda ju pripraví o pamäť a znova vstupuje do Ma-ruovho života.
Produkcia.
Scenáristkou seriálu bola I Kjong-hi, ktorá predtým napísala aj "Will It Snow for Christmas?", "Thank You", "A Love to Kill", "I'm Sorry, I Love You" a "Sang Doo! Let's Go to School".
Kim Čin-won predtým režíroval epizódy zo seriálu "Drama City", a to "Just an Ordinary Love Story", "Crossing the Young-do Bridge", "Guardian Angel Kim Yeong-goo", "Snail Gosiwon" a "The Last Flashman".
Seriáloví kamaráti Song Čung-ki a I Kwang-su sú priateľmi aj v skutočnosti a toto bolo od Songovho odchodu zo šou "Running Man" prvýkrát, čo sa spolu objavili na televíznej obrazovke.
Sledovanosť.
Počnúc 5. epizódou bol seriál najsledovanejším programom vo svojom vysielacom čase.
Kvalifikácia na Majstrovstvá Európy v basketbale mužov 1965

Kvalifikácia na Majstrovstvá Európy v basketbale mužov 1965 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 12 európskych družstiev, ktoré súťažili o 6 postupových miest na finálový turnaj. Kvalifikácia prebiehala od 20. do 31. januára 1965. 
Priamy postup.
Priamo postúpili družstvo hostiteľskej krajiny a 5 najlepších družstiev z Majstrovstiev Európy 1963:
Lattimerský masaker

Lattimerský masaker alebo lattimerská masakra bola streľba do neozbrojených štrajkujúcich baníkov 10. septembra 1897 neďaleko Hazletonu, Pensylvánia. 19 baníci, väčšinou poľského, slovenského, litovského a nemeckého pôvodu, boli zastrelení šerifom Jamesom Martinom, jeho zástupcami a vyše 80 dobrovoľníkmi.
Mnohých strelili do chrbta, keď utekali preč. Ide o jednu z najväčších masakier v dejinách pracovných sporov v Spojených štátoch amerických.
Austrázia

Austrázia (iné názvy: Austria, zastarano "Austrasia", zriedkavo "Východná ríša"; latinsky "Auster", "Austrasia", "Austria"; nem. "Austrien", "Austrasien", zriedkavo "Ostreich", "Österreich", "Osterreich") bol územný celok na severovýchode Franskej ríše v 6. až 8. storočí počas vlády Merovejovcov.
Austrázia sa rozprestierala na území dnešného Luxemburska a častiach Belgicka, Holandska, severovýchodného Francúzska a západného Nemecka. Centrum ležalo pri riekach Rýn a Mosela, kde sa pôvodne nachádzali kmene Frankov pred ich zjednotením Chlodovikom I. V roku 567 sa stala samostatným kráľovstvom v rámci ríše so Sigibertom I. ako jej prvým vládcom. Svoju územnú samostatnosť stratila počas vlády Karolovcov v 8. storočí.
Zoznam chránených území v okrese Pardubice

Toto je zoznam chránených území v okrese Pardubice aktuálny k augustu roku 2016, v ktorom sú uvedené chránené územia v oblasti okresu Pardubice.
Roman Horňák

Roman Horňák je pseudonym slovenského spisovateľa detektívnych románov. Je predstaviteľom "drsnej školy". Píše reálne, bez akýchkoľvek prikrášlení. Nedáva si servítku pred ústa. Svoje prvé diela vydával vo vydavateľstve Druska Books. Po zániku vydavateľstva, prešiel pod vydavateľstvo Elist.
Identita.
Pravú identitu autora pozná iba malá hŕstka ľudí – najbližší spolupracovníci. Svoje súkromie si prísne stráži. Netúži po publicite. S určitosťou vieme o ňom povedať iba to čo sám o sebe prezradil. Meria o čosi menej ako dva metre (v knihe Krutá hra o svojej kolegyni napísal, že meria úctyhodných 182 cm, čo je o desať menej v porovnaní s ním). Vek medzi 35 – 45 rokom života. 
Vystúpiť z anonymity v úmysle nemá. Či pochádza priamo z krajského mesta, alebo býva v jeho blízkom okolí, nie je známe.
Dielo.
Roman Horňák rieši brutálne prípady, ktoré sa stali v metropole východu, v okolitých obciach, resp. mimo územia Slovenska. Zločin opisuje realisticky, drasticky. Nakoľko sám žije na východnom Slovensku, svoje príbehy infiltruje do košických ulíc - ktoré evidentne dobre pozná. Ako prezradil, hoci sú jeho knihy fikciou, stoja na reálnych základoch. Buduje na prípadoch, preto aj spôsob vyšetrovania, ako ho v knihách popisuje, pôsobí uveriteľne.
Horňák od roku 2014 publikoval 8 detektívnych románov. Začal s kratšími dielami a postupne jeho diela naberajú na rozsahu. Jeho knihy sú rozdelené do krátkych kapitol (45 - 90 v rámci jednej knihy). Jednotlivé tituly na seba nenadväzujú, každý rozoberá úplne iný prípad.
Hlavné postavy
Externé odkazy.
__INDEXOVAT__
__LINKPŘIDATKOMENTÁŘ__
Österreich

Österreich (iné názvy: Osterreich, Ostreich, Ostenreich – doslova: Východná ríša) môže byť:
Poznámka: V nemčine tieto výrazy občas znamenajú aj všeobecne východná ríša, krajina na východe.
Východná ríša

Východná ríša môže byť:
Krutá hra

Krutá hra je debutové dielo slovenského autora detektívnych románov, Romana Horňáka z roku 2014.
V knihe je opísaný príbeh úchylného vraha so sadistickými sklonmi, ktorí sa zameral na vraždy prostitútok.
Obsah.
Na oddelení súdnej patológie, leží mŕtve telo mladej ženy. Stala sa obeťou šialeného a úchylného vraha so sadistickými sklonmi. Je to v poradí už tretia vražda s rovnakým scenárom. Kriminalisticko-expertízne oddelenie prichádza so šokujúcimi výsledkami. Na povrch vyplávali nové skutočnosti. Tie však na prvý pohľad nedávajú zmysel. Vrah je dômyselný. Zametá za sebou stopy skutočne profesionálnym spôsobom. Koľko ľudí musí zomrieť aby vrah dokončil, čo má v úmysle? Aká je logika jeho hry? Zahľadieť sa smrti do očí, to chce poriadnu dávku odvahy a pevné nervy.
Vymývač

Vymývač je v poradí druhé dielo slovenského autora detektívnych románov, Romana Horňáka z roku 2014.
Obsah.
Prepychová štvrť, ulica s radom nádherných domov. Jeden z nich však ukrýva tajomstvo. V jednej z jeho izieb, kľačí na zemi päť osôb. Tri ženy a dvaja muži. Sú oblečení v bielych tunikách, pokožka ich tiel je sfarbená do zlata, v rukách držia pozlátené kalichy. Čo sa na prvý pohľad zdalo magické, už o pár minút prestalo platiť. Snehovo biela izba sa razom zmenila na hrôzostrašné hnojisko z ktorého mrazí. Na prvý pohľad, ukážkový príklad rituálnej samovraždy. Zdanie však klame! Na povrch vyplávali nové skutočnosti. Detektívi identifikovali telá. Mŕtvymi boli podnikatelia, majitelia prosperujúcich spoločností, riaditelia bánk aj cestovných kancelárii. Čo vyzeralo na prvý pohľad jednoznačne, vyšetrovaním sa obrátilo naruby: tesne pred smrťou bol vybielený osobný účet každej z obetí. Obrovské sumy peňazí končili v bankách sídliacich na Seychelských ostrovoch aj vo Švajčiarsku. Brutálne „podnikanie“ s ľudskými životmi naberá na obrátkach. Vrah splieta ďalšie siete a čas sa neúprosne kráti.
Teleso (algebra)

Teleso (angl. "division ring") je algebraická štruktúra, na ktorej sú definované dve binárne operácie. Je rozšírením okruhu oproti ktorému navyše prináša existenciu inverzného prvku pre obe binárne operácie (okruh vyžaduje existenciu inverzného prvku len pre operáciu +).
Pole (komutatívne teleso, angl. "Field") je teleso, ktorého obe operácie sú komutatívne. V telese (okruhu) sa predpokladá iba komutatívnosť sčítania.
Definícia telesa.
Trojicu formula_1, kde formula_2 je množina a + (sčítanie) a formula_3 (násobenie) sú binárne operácie, nazývame telesom, pokiaľ formula_4 je okruh a ak navyše platí 
Alternatívna definícia telesa: teleso je množina "F" s aspoň dvoma prvkami 0, 1 s operáciami:
a navyše platia distributívne zákony medzi sčítaním a násobením:
V komutatívnom telese navyše požadujeme, aby aj multiplikatívna grupa bola komutatívna, teda: formula_12.
Nadteleso telesa formula_2 je také teleso, že formula_2 je jeho podmnožinou.
Semínský přesyp

Semínský přesyp je národná prírodná pamiatka, ojedinelé nálezisko kriticky ohrozeného druhu kozinca piesočného "(Astragalus arenarius)" v Česku. Lokalita sa nachádza uprostred obce Semín vo východných Čechách v okrese Pardubice v Pardubickom kraji, v nadmorskej výške 210 metrov. Chránené územie je v starostlivosti regionálneho pracoviska Východné Čechy AOPK ČR.
Predmet ochrany.
Predmetom ochrany je zachovanie a rozšírenie biotopu kozinca piesočného "(Astragalus arenarius)" a cenných psamofilných spoločenstiev s kyjankou sivou "(Corynephorus canescens)". Národná prírodná pamiatka bola vyhlásená 9. júla 1980 po znovuobjavení kozinca piesočného na tejto lokalite, kde bol kozinec piesočný naposledy predtým pozorovaný v roku 1938. Súčasťou chráneného územia je územie európskeho významu Semínský přesyp. Jedná sa o piesočnú dunu, ktorá tu vznikla v období pleistocénu.
Chránené územie sa skladá z dvoch častí, ležiacich v centre obce Semín. Jednou z nich je otvorená piesčina v centre obce, druhá časť sa nachádza v priestore za bývalým pivovarom.
Dostupnosť.
Chránené územie sa nachádza v centre obce Semín v blízkosti miestneho zámku, vo vzdialenosti cca 300 metrov od autobusovej zastávky "Semín, ObÚ". Po miestnej ceste, ktorá prechádza stredom obce, je vedená cyklotrasa "2. Labská". Najbližšou železničnou stanicou je "Přelouč" na železničnej trati Praha - Česká Třebová, odkiaľ do Semína vedie červeno značená turistická cesta.
Všeobecný pohyb

Všeobecný pohyb môže byť:
Kruhový pohyb

Kruhový pohyb môže byť:
Kvalifikácia na Majstrovstvá Európy v basketbale mužov 1967

Kvalifikácia na Majstrovstvá Európy v basketbale mužov 1967 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 15 európskych družstiev, ktoré súťažili o 8 postupových miest na finálový turnaj. Nováčikmi kvalifikácie boli Dánsko, Maďarsko, NDR, Škótsko a Švédsko. Kvalifikácia prebiehala od 10. novembra 1966 do 7. mája 1967. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1965:
Kvalifikácia na Majstrovstvá Európy v basketbale mužov 1969

Kvalifikácia na Majstrovstvá Európy v basketbale mužov 1969 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 24 európskych družstiev, ktoré súťažili o 10 postupových miest na finálový turnaj. Nováčikom kvalifikácie bolo až 10 družstiev: Albánsko, Bulharsko, Egypt, Fínsko, Grécko, Island, Juhoslávia, Poľsko, Rumunsko a Turecko. Kvalifikácia prebiehala od 11. do 25. mája 1969. 
Priamy postup.
Priamo postúpili družstvo hostiteľskej krajiny a víťaz Majstrovstiev Európy 1967:
Výsledky.
Skupina A.
Pozn: Pôvodne bolo do tejto skupiny vylosované aj , ale svoju účasť odrieklo.
Zoznam chránených území v okrese Pelhřimov

Toto je zoznam chránených území v okrese Pelhřimov aktuálny k augustu roku 2016, v ktorom sú uvedené chránené územia v oblasti okresu Pelhřimov.
Borky (prírodná pamiatka, okres Pelhřimov)

Borky je prírodná pamiatka ev. č. 13661 neďaleko obce Bělá v okrese Pelhřimov v nadmorskej výške 674 - 678 metrov. Oblasť spravuje AOPK ČR.
Ochrana.
Predmetom ochrany sú zachovalé prirodzené spoločenstvá pramenísk, prechodových rašelinísk, striedavo zamokrených lúk a bažinných vŕbových krovín s výskytom chránených vtáčích druhov
Huťský potok (prírodná pamiatka)

Huťský potok je prírodná pamiatka ev. č. 2053, ktorá sa nachádza v okrese Pelhřimov.
Ochrana.
Predmetom ochrany je podhorský potok s výskytom kriticky ohrozených druhov rýb a obojživelníkov, predovšetkým čereble pestrej a mihule potočnej.
Emanuela Bellezza

Emanuela Bellezza (* 9. január 1984, Sanremo, Taliansko) je taliansko-americká speváčka, skladateľka, gitaristka a klaviristka. Popularitu získala po vystúpeniach pre MTV Très Univision, RAI, Telefutura a TV Azteca.
V roku 2012 vyhrala súťaž MTV Très a kolumbijský spevák Juanes si ju vybral na duet pre Deluxe Edition jeho albumu Juanes MTV Unplugged. Bellezza vyhrala súťaž svojou verziou Juanesovej piesne „Fotografia“. Album získal cenu Grammy v roku 2013 v kategórii Best Latin Pop Album. Vyhral tiež dve latinské ceny Grammy: Album roka a Najlepšie dlhé hudobné video.
Video ich vystúpenia na YouTube má temer 1,5 milióna prezretí. Ako výsledok, jej pieseň „Ella Se Va“ hrali rôzne rádiá vo Venezuele, kde sa dostala do Top 40 v miestnej hitparáde.
Litava (rieka v Rakúsku)

Litava (staršie: "Ľutava"; ", ") je 180 km dlhá rieka pretekajúca Rakúskom (Dolné Rakúsko, Burgenland) a Maďarskom (Győr-Moson-Sopron). Je to pravostranný prítok Mošonského Dunaja. 
Priebeh toku.
Vzniká pri mestečku Haderswörth sútokom riek Schwarza a Pitten, prameniacich vo Fischbašských Alpách. Preteká Viedenskou kotlinou, západnou časťou Malej dunajskej kotliny a ústi do Mošonského ramena Dunaja.
Priemerný prietok predstavuje 8,14 m³/s a rieka nie je splavná. V jej povodí ležia mestá Viedenské Nové Mesto, Bruck an der Leitha a Mosonmagyaróvár.
História.
Pozdĺž Litavy po stáročia viedla hranica medzi Rakúskom a Uhorskom. Niektoré úseky rieky tvorili hranicu medzi rakúskou a uhorskou časťou habsburskej monarchie, preto sa zhruba od polovice 19. storočia tieto dve časti monarchie z pohľadu Viedne neoficiálne nazývali Predlitavsko (Predľutavsko) a Zalitavsko (Zaľutavsko).
Kvalifikácia na Majstrovstvá Európy v basketbale mužov 1971

Kvalifikácia na Majstrovstvá Európy v basketbale mužov 1971 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 24 európskych družstiev, ktoré súťažili o 10 postupových miest na finálový turnaj. Nováčikom kvalifikácie bolo družstvo Walesu. Kvalifikácia prebiehala od 29. apríla do 30. mája 1971. 
Priamy postup.
Priamo postúpili družstvo hostiteľskej krajiny a víťaz Majstrovstiev Európy 1969:
WhiteBikes

WhiteBikes je nekomerčný komunitný systém verejných bicyklov v Bratislave, ktorého testovacia prevádzka začala v roku 2014.
V roku 2016 má k dispozícii okolo 100 bicyklov a 50 stanovíšť. Používa open source systém Open Source Bike Share založený na SMS a webovej aplikácii.
Používa mestské bicykle, ktoré boli vyradené z Holandska a zadarmo venované Bratislave. Systém zatiaľ funguje bezplatne. Podmienkou používania je iba registrácia na webovej stránke a absolvovanie krátkeho školenia, pri ktorom prebehne fyzická registrácia a podpis zmluvy.
Princíp je založený na rozmiestnení stanovíšť, kde sa bicykle zamykajú kódovou zámkou, pričom kód používateľ dostane cez SMS alebo webové rozhranie aplikácie. Stanovištia sú rozmiestnené na frekventovaných miestach v meste a bicykel je nutné vrátiť výlučne na jedno z daných stanovíšť. Maximálny čas na vypožičanie bicykla je určený na 24 hodín. Komunita dbá na dodržiavanie vlastných pravidiel a pravidelne vykonáva údržbu bicyklov. Na odloženie nepojazdných alebo inak poškodených bicyklov slúžia špeciálne zberné stanovištia.
Kvalifikácia na Majstrovstvá Európy v basketbale mužov 1973

Kvalifikácia na Majstrovstvá Európy v basketbale mužov 1973 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 15 európskych družstiev, ktoré súťažili o 4 postupové miesta na finálový turnaj. Kvalifikácia prebiehala od 6. do 18. mája 1973. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1971:
Ivaniny rybníčky

Ivaniny rybníčky je prírodná pamiatka ev. č. 1694, ktorá sa nachádza 1 km juhovýchodne od obce Proseč pod Křemešníkem v okrese Pelhřimov, v nadmorskej výške 610 - 618 m.
Ochrana.
Boli vyhlásené prírodnou pamiatkou v roku 1994. Cieľom ochrany je zachovanie cenného biotopu sústavy troch rybníčkov s výskytom zvlášť chránených živočíchov, ktorí sú viazaní na kvalitnú vodu. Medzi významných zástupcov fauny tu patrí vydra riečna, 
ropucha bradavičnatá ("Bufo bufo"), rybárik riečny ("Alcedo atthis") a mlok horský ("Triturus alpestris"). Z rastlinnej ríše sa tu vyskytujú škarda močiarna ("Crepis paludosa") alebo žerušnica ("Cardamine").
Rašelinná louka u Proseče-Obořiště

Rašelinná louka u Proseče-Obořiště je prírodná pamiatka ev. č. 964 v k. ú. Částkovice a Myslov v okrese Pelhřimov v nadmorskej výške 601 až 612 metrov. Oblasť spravuje AOPK ČR. Prírodná pamiatka bola opätovne vyhlásená Nariadením Kraja Vysočina č. 12/2013 zo dňa 22. októbra 2013.
Ochrana.
Predmetom ochrany sú slatiny, pramenisko a mokraďové a vlhké lúky s výskytom chránených živočíšnych a rastlinných druhov, napríklad: perlovec veľký "(Argynnis aglaja)", spriadač hluchavkový "(Callimorpha dominula)", vachta trojlistá "(Menyanthes trifoliata)", vstavačovec májový "(Dactylorhiza majalis)", nátržnica močiarna "(Comarum palustre)", ostrica Hartmannova "(Carex hartmanii)", popolavec kučeravý "(Tephroseris crispa)".
Pstruhovec (prírodná pamiatka)

Pstruhovec je prírodná pamiatka ev. č. 1902 neďaleko obce Častrov v okrese Pelhřimov v nadmorskej výške 618 - 620 metrov. Oblasť spravuje AOPK ČR.
Ochrana.
Predmetom ochrany je rovnomenný rybník s priľahlým rašeliniskom. Je naň viazaný výskyt chránených a ohrozených druhov rastlín, napríklad: rosička okrúhlolistá "(Drosera rotundifolia)", vachta trojlistá "(Menyanthes trifoliata)", diablik močiarny "(Calla palustris)", nátržnica močiarna "(Comarum palustre)", soldanelka horská "(Soldanella montana)" a iné.
Zo živočíchov, okrem iných sa tu vyskytuje aj rak riečny "(Astacus astacus)".
Kejtovské louky

Kejtovské louky je prírodná pamiatka ev. č. 1695, ktorá sa nachádza východne od obce Obrataň v okrese Pelhřimov. Správa AOPK ČR.
Ochrana.
Predmetom ochrany sú zrašelinovatené lúky pozdĺž meandrujúceho Kejtovského potoka so zvyškom jelšovovŕbového luhu, vtáčie refúgium. 
Lokalita je cenná vzhľadom na výskyt zvlášť chránených druhov rastlín a živočíchov, napríklad: vachta trojlistá "(Menyanthes trifoliata)", vstavačovec májový "(Dactylorhiza majalis)", barička močiarna "(Triglochin palustre)", bielokvet močiarny "(Parnassia palustris)", ostrica oblastá "(Carex diandra)", rosnička zelená "(Hyla arborea)", svrčiak zelenkavý "(Locustella naevia)", vodnár potočný "(Cinclus cinclus)", rybárik riečny "(Alcedo atthis)"
Rovnomerne premenný pohyb

Rovnomerne premenný pohyb (iné názvy: pri zrýchlenom pohybe: rovnomerne zrýchlený pohyb; pri spomalenom pohybe: rovnomerne spomalený pohyb alebo rovnomerne oneskorený pohyb) môže byť:
Lykomédes z Élidy

Lykomédes ("Lykomédes", iný prepis: "Lykomédés") bol olympijský víťaz v jazdeckých pretekoch v roku 36 pred Kr.
Lykomédes, syn Aristodéma z Élidy, si na 186. olympijských hrách vybojoval víťazstvo v jazdeckých pretekoch a so svojimi vynikajúcimi koňmi triumfoval aj v pretekoch na vozoch s dvojzáprahom (v synóride) na pýtických hrach v Delfách. Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu. 
Olympijské i pýtické víťazstvo Lykoméda uvádzajú nápisy na podstavcoch "IvO 217" a "IvO 216" (IvO = W. Dittenberger a K. Purgold, nápisy Olympia, Berlin 1896.) jeho nezachovaných sôch, archeológmi objavené v areále Olympie. Prvý podstavec, hlásajúci jeho olympijské víťazstvo, našli južne od Diovho chrámu a druhý v západnej stene byzantského chrámu.
Kvalifikácia na Majstrovstvá Európy v basketbale mužov 1975

Kvalifikácia na Majstrovstvá Európy v basketbale mužov 1975 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 17 družstiev (15 európskych a 2 africké), ktoré súťažili o 4 postupové miesta na finálový turnaj. Nováčikmi boli družstvá Alžírska a Maroka. Kvalifikácia prebiehala od 12. do 21. mája 1975 a celá sa konala v troch západonemeckých mestách: Hagen, Böblingen a Wolfenbüttel.
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1973:
29 (číslo)

29 je prirodzené číslo, ktoré nasleduje po čísle 28 a predchádza číslu 30.
Radová číslovka je dvadsiaty deviaty.
Rímskymi číslami sa zapisuje ako XXIX.
Je to 10. prvočíslo v poradí, 6. prvočíslo Sophii Germainovej, prvočíselná dvojica 31, Tetranacciho číslo, 29 je protónové číslo medi a približná doba obehu Saturnu okolo Slnka v rokoch.
Počet dní vo februári v priestupnom roku.
Kaštieľ v Šarišských Michaľanoch

Kaštieľ v Šarišských Michaľanoch je významná historická pamiatka nachádzajúca sa v centrálnej časti obce Šarišské Michaľany. V súčasnosti je sídlom Obecného úradu. Súčasťou stavby je baroková kaplnka zasvätená "Povýšeniu Svätého Kríža."
Dejiny.
Na mieste kaštieľa stála už v 15. storočí zemianska kúria. V rokoch 1585 - 1642 bola prebudovaná na renesančný kaštieľ. Je to prízemná budova so 4 nárožnými baštami. Jeho vnútrajšok je bohatý na dekoratívne prvky, najviac zaujme baroková štuková výzdoba stropu v jednej z miestností.
Exteriér.
Kaštieľ je jednopodlažná bloková stavba so štyrmi polygonálnymi vežami na nárožiach. Na západnej fasáde nachádzame pôvodný vstup do kaštieľa so supraportom. K vstupu bolo pristavené dvojramenné schodište na kamennom murive podesty, ktoré je ale pristavané až v 19. storočí. K zaujímavým prvkom patrí dekoratívne bifórium vo fasáde juhovýchodnej nárožnej veže, vytvorené dvoma polkruhovo ukončenými oknami, ktoré sú členené stĺpikmi so žliabkovaním. Na fasádach sú čiastočne zachované pôvodné okná s kamennou šambránou. Na jednej z veží sa nachádza i združené okno, ktoré je členené troma polostĺpmi na vysokých pätkách.
Interiér.
V interiéri sa zachoval jeden pôvodný strop s výzdobou, ktorú tvoria sochy anjelikov. Severozápadná veža bola prebudovaná na vstup do kaplnky ako i súkromný vchod z interiéru pre majiteľa. V súčasnosti sa kaštieľ využíva ako sídlo obecného úradu a je prístupný verejnosti.
Kvalifikácia na Majstrovstvá Európy v basketbale mužov 1977

Kvalifikácia na Majstrovstvá Európy v basketbale mužov 1977 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 18 európskych družstiev, ktoré súťažili o 4 postupové miesta na finálový turnaj. Nováčikom kvalifikácie bolo družstvo Írska. Kvalifikácia prebiehala od 7. apríla do 22. mája 1977. Prvýkrát sa organizovala aj predkvalifikácia.
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1975:
Kvalifikácia na Majstrovstvá Európy v basketbale mužov 1979

Kvalifikácia na Majstrovstvá Európy v basketbale mužov 1979 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 19 družstiev (18 európskych a 1 africké), ktoré súťažili o 4 postupové miesta na finálový turnaj. Nováčikom kvalifikácie bolo družstvo Nórska. Kvalifikácia prebiehala od 4. apríla do 25. mája 1979. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1977:
Rosannagh MacLennanová

Rosannagh „Rosie“ MacLennanová (* 28. august 1988, Toronto) je kanadská gymnastka, venujúca sa skokom na trampolíne. Pochádza zo športovej rodiny, jej dedko Lorne Patterson bol kanadským reprezentantom v gymnastike, ktorý o účasť na olympiáde prišiel kvôli druhej svetovej vojne.
V roku 2007 vyhrala na majstrovstvách sveta v skokoch na trampolíne súťaž synchrónnych dvojíc spolu s Karen Cockburnovou a v roku 2013 sa stala individuálnou majsterkou sveta. Vyhrala tiež Panamerické hry v rokoch 2011 a 2015. Na olympiáde 2008 obsadila v kvalifikácii tretie miesto, ale vo finále sa umiestnila až siedma. Vyhrala na olympiáde 2012, kde získala jedinú kanadskú zlatú medailu na týchto hrách. Na hrách v roku 2016 bola kanadskou vlajkonosičkou a titul dokázala obhájiť s finálovým skóre 56,465. Stala sa tak prvou olympijskou víťazkou v tejto disciplíne, ktorá svoj úspech obhájila a tiež prvou Kanaďankou, ktorá individuálne získala titul na druhej letnej olympiáde za sebou.
Získala bakalársky titul v odbore telesnej výchovy a zdravia na University of Toronto, kde pokračuje v magisterskom štúdiu.
Kladinský potok (prírodná rezervácia)

Kladinský potok je prírodná rezervácia ev. č. 1647, ktorá sa nachádza v okrese Pelhřimov.
Ochrana.
Predmetom ochrany lokality sú brehové porasty a výskyt perlorodky riečnej.
Garry Shandling

Garry Emmanuel Shandling (* 29. november 1949, Chicago, Illinois, USA† 24. marec 2016, Los Angeles, Kalifornia) bol americký herec komik, scenárista, režisér a producent.
Zdroj.
Pasichoros z Boiótie

Pasichoros () bol olympijský víťaz v behu na dlhú trať v roku 296 pred Kr. 
Pasichoros z Boiótie bol na 121. olympijských hrách korunovaný olivovým vencom za víťazstvo v dolichu. Dolichos zaradili do programu olympijských hier v roku 720 pred Kr.
Olympijské víťazstvo Pasichora je zaznamenané na papyruse "P.Oxy XVII. 2082" z egyptského náleziska v Oxyrhynchu, editovanom britským papyrológom Arthurom Huntom v roku 1927. Tento papyrusový zvitok je rozpadnutý na niekoľko fragmentov. Jeho Meno, domovskú krajinu a disciplínu (niektoré písmená na poškodenom fragmente chýbajú) uvádza fragment č. 4, a to v 16. a 17. riadku.
Čermákovy louky

Čermákovy louky je prírodná rezervácia ev. č. 1645 neďaleko obce Nový Rychnov v okrese Pelhřimov v nadmorskej výške 680 - 690 metrov. Oblasť spravuje AOPK ČR.
Ochrana.
Predmetom ochrany sú mokraďové a rašelinové lúky so vzácnou flórou a faunou.
Veľký slam

Veľký slam alebo veľký slem alebo grandslam je v bridži záväzok získať všetkých 13 zdvihov v rozdaní a splnenie tohto záväzku. V slovenskej bridžovej terminológii sa obvykle používa termín veľký slem. 
Analógiou k grandslamu v bridži vznikol pojem tenisového grandslamu - výhra štyroch najvýznamnejších svetových tenisových turnajov v rámci jedného kalendárneho roka, prípadne v rade za sebou.
Počet bodov za veľký slem.
Za vydraženie a splnenie veľkého slemu sa v prvej hre prideľuje prémia 1000 bodov a v druhej hre 1500 bodov. Popritom sa zároveň pridelí prémia aj za vydraženie hry. Pokiaľ vydražiteľ získa všetky zdvihy, ale veľký slem nevydražil, prémiu za veľký slem nezíska.
Celkový počet získaných bodov závisí aj od farby záväzku:
Kathleen Wynnová

Kathleen O'Dayová Wynnová (; * 21. máj 1953, Toronto, Ontário, Kanada) je kanadská politička a 25. premiér Ontária. 
V úrade bola od roku 2013 do roku 2018, je členkou provinčného parlamentu za obvod Don Valley West, reprezentujúc Ontario Liberal Party. Bola prvou ženou vo funkcii premiéra Ontária, prvým otvorene gay predsedom vlády v Kanade a druhým otvorene gay predsedom vlády v anglicky hovoriacom svete po bývalom guvernérovi New Jersey Jimovi McGreeveyom.
Pred politikou.
Narodila sa v Toronte, jej rodičia boli Dr. John B. Wynne a Patsy O’Dayová, hudobníčka, ktorá vyrástla v Nassau na Bahamách predtým než emigrovala do Kanady. Na Queen’s University získala Bachelor of Arts a na University of Toronto Master of Arts z lingvistiky. Získala tiež Master of Education zo vzdelávania dospelých na Ontario Institute for Studies in Education (University of Toronto).
V provinčnej politike.
V provinčných voľbách v roku 2003 získala obvod Don Valley West o viac než 5 000 hlasov. Liberáli voľby vyhrali a Wynnová sa v októbri 2003 stala parlamentnou asistentkou ministerky vysokých škôl Mary Anne Chambers. V októbri 2004 sa stala parlamentnou asistentkou ministra školstva (Gerard Kennedy). 18. septembra 2006 sa dostala na jeho miesto. Stala sa prvou lesbickou ministerkou v Ontáriu, len druhou LGBT osobou v kabinete (George Smitherman bol vicepremiér). Od 18. januára 2010 bola vo funkcii ministerky dopravy a v roku 2011 prevzala portfólio ministerstva samosprávnych vecí a bývania a ministerstva indiánskych vecí.
Premiérka.
Premiér McGuinty 15. októbra 2012 oznámil, že keď sa nájde jeho nástupca rezignuje z postu predsedu strany. 2. novembra 2012 Wynnová rezignovala z vládneho postu a o tri dni neskôr začala svoju kampaň vo voľbách predsedu strany. V poslednom kole voľby získala 57% hlasov a porazila svojho protikandidáta. Premiérkou sa stala zložením sľubu 11. februára 2013, stala sa prvou ženou v Ontáriu na tomto poste a prvým otvorene gay premiérom v Kanade.
V provinčných voľbách v roku 2018 utrpela Liberal Party of Ontario prehru a Kathleen Wynnová po ohlasení výsledkov volieb rezignovala na funkciu líderky strany.
Osobný život.
Pred svojím coming out-om vo veku 37 rokov bola vydaná za Phila Cowperthwaitea, s ktorým mala tri deti. Teraz žije s partnerkou Jane Rounthwaitovou (Wynnová si želá používanie slova partnerka miesto manželka). Manželstvo uzavreli v júli 2005 vo Fairlawn Avenue United Church v Toronte. Wynnová patrí k United Church of Canada.
Malý slam

Malý slam alebo malý slem je v bridži záväzok a splnenie záväzku, že linka získa 12 z 13 možných zdvihov.
Počet bodov za malý slem.
Za vydraženie a splnenie malého slemu vydražiteľ získa prémiu 500 bodov v prvej a 750 bodov v druhej hre. Popri prémii za malý slem, hráč získa aj prémiu za splnenie celej hry.
Kvalifikácia na Majstrovstvá Európy v basketbale mužov 1981

Kvalifikácia na Majstrovstvá Európy v basketbale mužov 1981 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 20 družstiev (19 európskych a 1 africké), ktoré súťažili o 4 postupové miesta na finálový turnaj. Kvalifikácia prebiehala od 8. apríla do 11. mája 1981. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1979:
Medailové poradie na Letných paralympijských hrách 2016

Toto je konečné medailové poradie na Letných paralympijských hrách 2016 konajúcich sa v Riu de Janeiro podľa Medzinárodného olympijského výboru.
Kvalifikácia na Majstrovstvá Európy v basketbale mužov 1983

Kvalifikácia na Majstrovstvá Európy v basketbale mužov 1983 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 21 družstiev (18 európskych, 2 africké a 1 ázijské), ktoré súťažili o 4 postupové miesta na finálový turnaj. Nováčikmi kvalifikácie boli družstvá Cypru a Sýrie. Tá prebiehala od 17. apríla do 30. mája 1982. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1981:
Kvalifikácia na Majstrovstvá Európy v basketbale mužov 1985

Kvalifikácia na Majstrovstvá Európy v basketbale mužov 1985 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 21 družstiev (20 európskych a 1 africké), ktoré súťažili o 4 postupové miesta na finálový turnaj. Kvalifikácia prebiehala od 25. apríla do 16. septembra 1984. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1983:
Kvalifikácia na Majstrovstvá Európy v basketbale mužov 1987

Kvalifikácia na Majstrovstvá Európy v basketbale mužov 1987 bola kontinentálna kvalifikácia v basketbale mužov, ktorú organizuje Európska basketbalová federácia (FIBA Europe). Zúčastnilo sa jej 20 európskych družstiev, ktoré súťažili o 4 postupové miesta na finálový turnaj. Kvalifikácia prebiehala od 15. apríla do 26. mája 1986. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 1985:
Zoznam chránených území v okrese Jihlava

Toto je zoznam chránených území v okrese Jihlava aktuálny k máju roku 2020, v ktorom sú uvedené chránené územia v oblasti okresu Jihlava.
Územia, ktorým zanikol status "Chránené"
Doupský a Bažantka

Doupský a Bažantka je prírodná rezervácia ev. č. 717 neďaleko obce Doupě v okrese Jihlava v nadmorskej výške 593 - 598 metrov. Oblasť spravuje AOPK ČR.
Ochrana.
Predmetom ochrany sú cenné rastlinné spoločenstvá údolného a prechodového rašeliniska a biotopy radu ohrozených druhov rastlín a živočíchov, zachované vodné a mokraďové spoločenstvá podhorského rybníka s výskytom kriticky ohrozeného rastlinného druhu leknica malá "(Nuphar pumila)".
Rašelinné jezírko Rosička

Rašelinné jezírko Rosička je prírodná pamiatka ev. č. 831 neďaleko obce Sedlejov v okrese Jihlava v nadmorskej výške 570 metrov. Oblasť spravuje AOPK ČR.
Ochrana.
Dôvodom ochrany je zachovanie rašelinového jazierka s bohatou populáciou lekna jasnobieleho.